CELEX: 62008CN0354
Language: fi
Date: 2008-07-30 00:00:00
Title: Asia C-354/08: Kanne 30.7.2008 — Euroopan yhteisöjen komissio v. Ranskan tasavalta

8.11.2008   
            
            
               FI
            
            
               Euroopan unionin virallinen lehti
            
            
               C 285/18
            
         Kanne 30.7.2008 — Euroopan yhteisöjen komissio v. Ranskan tasavalta
   (Asia C-354/08)
   (2008/C 285/31)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja J. Sénéchal)
   
      Vastaaja: Ranskan tasavalta
   Vaatimukset
   
               —
            
            
               On todettava, että Ranskan tasavalta ei ole noudattanut EY 43 artiklan mukaisia velvoitteitaan, koska se on säätänyt vesivoimalaitosten käyttöoikeussopimusten kilpailuilmoituksissa käyttöoikeuden haltijalle, jonka käyttöoikeus päättyy, myönnettävästä etuoikeudesta antamalla erityisesti vesivoimalaitosten käyttöoikeudesta ja yleishyödyllisyysilmoituksesta 22.3.1999 annetun asetuksen N:o 99/225 29 §:n 3 momentin säännökset
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että vesivoimalaitosten käyttöoikeussopimusten uusimisen ja myöntämisen yhteydessä käyttöoikeuden haltijalle, jonka käyttöoikeus päättyy, myönnettävä etuoikeus loukkaa syrjimättömyysperiaatetta ja rajoittaa sijoittautumisvapautta. Suosimalla yhtiöitä, joilla on käyttöoikeus ja jotka näin ollen sijaitsevat jo Ranskassa, Ranskan lainsäädännöllä nimittäin vaikeutetaan entisestään muissa jäsenvaltioissa sijaitsevien yhtiöiden sijoittautumista.
   Ranskan viranomaiset eivät ole myöskään vedonneet EY:n perustamissopimuksen 45 ja 46 artiklassa säädettyihin poikkeuksiin tai yleistä etua koskeviin pakottaviin syihin oikeuttaakseen kyseisen toimenpiteen, joka on kaikissa tapauksissa suhteeton tavoiteltavaan päämäärään nähden. Täten käyttöoikeuden haltijalle, jonka käyttöoikeus päättyy, aiheutuneet kustannukset voidaan korvata esimerkiksi kaikille uusille kilpailijoille asetettavilla velvollisuuksilla.